Graeme Souness

Graeme James Souness (født 6. mai 1953 i Edinburgh) er en skotsk fotballtrener og tidligere spiller. Hans foreløpig siste managerjobb var i den engelske klubben Newcastle United FC, der han fikk sparken den 2. februar 2006, etter bare drøyt ett år i stillingen. Han har tidligere trent blant annet Rangers FC, Liverpool FC og Blackburn Rovers FC, med varierende resultater.

Som spiller startet Souness sin karriere hos Tottenham Hotspur FC i London. Han fikk imidlertid aldri noen kamper for Tottenhams førstelag og ble solgt til Middlesbrough FC i 1972. Souness spilte seks sesonger for Middlesbrough, der han markerte seg som en dyktig og hardtarbeidende defensiv midtbanespiller. I 1978 ble han solgt til Liverpool FC, der han etter hvert ble lagkaptein og var med på å vinne fem ligamesterskap og to Europacup-titler. Han avsluttet spillerkarrieren med to sesonger i italienske UC Sampdoria og til slutt én sesong som spillende manager for Rangers. Souness spilte også 54 A-landskamper for , og han representerte sitt hjemland i tre VM-sluttspill.

Som manager ledet Souness Rangers til fire strake ligamesterskap i Skottland. Han var også på god vei til å vinne sitt femte strake ligagull i 1991, men forlot klubben før ligagullet var i havn for å overta som manager for Liverpool. Oppholdet i Liverpool ble derimot en stor nedtur. Riktignok vant Liverpool FA-cupen i 1992, men ligaplasseringene var klubbens svakeste på over 30 år, og Souness valgte å trekke seg i januar 1994.

Managerkarriere  
 2004–2006: Newcastle
 2000–2004: Blackburn
 1997–1999: Benfica
 1997: Torino
 1996–1997: Southampton
 1995–1996: Galatasaray
 1991–1994: Liverpool
 1986–1991: Rangers

Spillerkarriere 
 1986–1987: Rangers
 1984–1986: Sampdoria
 1978–1984: Liverpool
 1972–1978: Middlesbrough
 1968–1972: Tottenham

Meritter 
Som spiller
 Engelsk ligamester: 1978/79, 1979/80, 1981/82, 1982/83, 1983/84.
 Skotsk ligamester: 1986/87.
 Europacupen for serievinnere: 1980/81, 1983/84.
 VM-sluttspill: 1978, 1982, 1986.
 54 landskamper, 4 mål.

Som manager
 Skotsk ligamester: 1986/87, 1987/88, 1988/89, 1989/90.
 Tyrkisk ligamester: 1995/96.
 FA-cupen: 1992.
 Ligacupen: 2002.

Referanser

Eksterne lenker 
 
  Spiller-profil på LFCHistory.net
  Manager-profil på LFCHistory.net

Skotske fotballspillere
Skotske fotballtrenere
Spillere i Fotball-VM 1978
Spillere i Fotball-VM 1982
Spillere i Fotball-VM 1986
Fotballspillere for Tottenham Hotspur FC
Fotballspillere for Montreal Olympique
Fotballspillere for Middlesbrough FC
Fotballspillere for West Adelaide SC
Fotballspillere for Liverpool FC
Fotballspillere for UC Sampdoria
Fotballspillere for Rangers FC
Fotballtrenere for Rangers FC
Fotballtrenere for Liverpool FC
Fotballtrenere for Galatasaray SK
Fotballtrenere for Southampton FC
Fotballtrenere for Torino FC
Fotballtrenere for SL Benfica
Fotballtrenere for Blackburn Rovers FC
Fotballtrenere for Newcastle United FC
Vinnere av Mesterligaen i fotball for menn
Personer fra Edinburgh